Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin turvallisuuskabinetti hyväksyi hankkeen, -
jolla aiotaan vahvistaa -
Etelä-Israelissa Gazan kupeessa sijaitsevia asuinyhteisöjä, -
jotka ovat joutuneet kärsimään palestiinalaisten rakettitulesta.
Iranin laivasto otti viikonloppuna käyttöönsä -
kotimaisvalmisteisen, tutkassa näkymättömän hävittäjäaluksen.
Iranin valtiollinen media: "merkittävä vahvistus Iranin merivoimille"
Viikonloppuna -
Argentiinan Buenos Airesissa järjestetyssä G20-kokouksessa -
turvallisuusaiheisten keskustelujen keskiössä oli edelleen Syyria.
Israelin turvallisuuskabinetti hyväksyi hankkeen, -
jolla aiotaan vahvistaa -
Etelä-Israelissa Gazan kupeessa sijaitsevia asuinyhteisöjä, -
jotka ovat joutuneet kärsimään palestiinalaisten rakettitulesta.
Hankkeeseen kuuluu muun muassa yli 700 miljoonan sekelin -
eli noin 166 miljoonan euron tukipaketin myöntäminen -
alueen asuinyhteisöjen kehittämiseksi. Suunnitelmasta päätettiin sen jälkeen,
kun pääministeri Netanjahu oli marras- kuussa tavannut Etelä-Israelin johtajia.
Seutu on kärsinyt gazalaistahojen harjoittamasta terroritoiminnasta.
Pääministeri Netanjahu alleviivasi kabinetin viikkokokouksessa, -
että Etelä-Israelin asukkaiden kestävyys -
on tärkeä osa Israelin kansallista kestokykyä. Sen ansiosta hallitus -
kykenee toimimaan ja vastaamaan kasvaneisiin turvallisuushaasteisiin.
Jätämme tänään kabinetille suunnitelman -
Gazan kupeessa sijaitsevien asuinyh- teisöjen kestokyvyn vahvistamiseksi.
Päätöstä ennen tapasin Etelä-Israelin johtavia tahoja -
yhdessä valtiovarain- ja sisäministerin kanssa.
Aiempina vuosina annettua avustusta jatketaan edelleen.
Sen lisäksi aiomme investoida ylimääräiset 700 miljoonaa sekeliä -
alueen asukkaiden hyvinvointiin.
Gazan rajaseudun yhteisöjen kestävyys -
on olennainen osa kansallista kestokykyä.
Gazan rajaseudun asukkaiden kestävyys -
puolestaan auttaa minua ja muita ministereitä -
tekemään oikeita päätöksiä oikeaan aikaan.
Pääministeri Netanjahu matkusti tänä aamuna Brysseliin, -
jossa hänen on määrä tavata USA:n ulkoministeri Mike Pompeo.
Erään israelilaisvirkamiehen mukaan tapaamisessa on tarkoitus -
keskustella alueellisista haasteista, kuten Iranin aiheuttamista uhista.
Netanjahun mukana matkustivat myös Mossad-johtaja Jossi Cohen, -
Israelin kansallisen turvallisuus- neuvoston johtaja Meir Ben-Shabbat -
sekä puolustussihteeri Avi Blut.
Pääministeri Netanjahu -
vastaa myös Israelin puolustus- ja ulkoministerin tehtävistä.
Pompeo puolestaan toimi ennen ulkoministeriyttään CIA:n johtajana.
He tapaavat vain pari päivää sen jälkeen, -
kun Pompeo tuomitsi Iranin tekemän koelaukaisun -
ydinkärjillä varustettavalla keskimatkan ballistisella ohjuksella.
Ulkoministeri Pompeo sanoi, että Iranin ohjustesti rikkoo räikeästi -
YK:n turvallisuusneuvoston päätöslauselmaa 2231.
Kyseessä on ainoa virallinen asiakirja, -
jolla ratifioitiin v. 2015 Iranin kanssa solmittu monenvälinen ydinsopimus.
Pompeo viittasi lauselman B-liitteen kohtaan 3, jossa Irania -
"kehotetaan pidättymään toimista ja laukaisuista ballistisilla ohjuksilla, -
jotka on suunniteltu kantamaan ydinkärkiä".
Ulkoministeri Pompeo -
ei ilmoittanut mahdollisista rankaisutoimista Irania kohtaan, -
mutta hän tuomitsi Iranin hallinnon -
ja kehotti sitä lopettamaan kyseiset toimet.
Iranin sotilastiedottaja vastasi Yhdysvalloille -
Iranin puolivirallisen Tasnim-uutistoimiston mukaan: -
"Ohjuskokeita suoritetaan -
puolustus- ja pelotetarkoituksiin, ja aiomme jatkaa näitä toimia."
Tiedottaja Shekarchi ei kiistänyt tai vahvistanut tietoa -
Iranin koelaukaisusta uudella keski- pitkän matkan ballistisella ohjuksella.
Iranin laivasto otti viikonloppuna käyttöönsä kotimaisvalmisteisen, -
häiveominaisuuksilla varustetun hävittäjäaluksen.
Sahand-hävittäjäalus -
voi tehdä viidenkin kuukauden mittaisia merimatkoja -
ilman polttoainevarastojen täydennystä.
Alus tuotiin nyt Persianlahdelle Iranin Bandar Abbasin laivastotukikohtaan.
Iranin laivaston komentaja sanoi Iranin Press-tv:lle, että maan vihollisten -
kannattaa panna merkille Iranin laivaston vahvistuminen.
Vihollistemme on syytä panna mer- kille: Sahand valvoo Persianlahdella.
Se operoi myös avomerellä torjuen alueelle kohdistuvia turvallisuusuhkia.
Naapureillemme viestitämme, että olemme valmiit yhteistyöhön -
alueellisen rauhan ja turvallisuuden takaamiseksi.
Khanzadi kertoi lisäksi, että Iranin laivasto on ottamassa käyttöönsä -
muitakin aluksia lähiviikkoina.
Ne vahvistavat Iranin merivoimia nyt, -
kun jännitteet USA:n ja sen alueellis- ten liittolaisten kanssa ovat kasvaneet.
Muita aiheita: -
Viikonloppuna pidettiin Argentiinan Buenos Airesissa G20-kokous, -
jossa turvallisuusaiheisten keskustelujen keskiössä -
oli edelleen Syyrian tilanne.
Monet lännen ja Lähi-idän johtajat tapasivat kokouksen yhteydessä -
Venäjän presidentin Putinin -
keskustellakseen tämän kanssa Syyrian tilanteesta.
Yksi näistä oli Turkin presidentti Erdogan, joka toisti vaatimuksensa, -
että Pohjois-Syyrian Idlibissä tulisi ryhtyä lisätoimenpiteisiin.
Alueella on vallinnut -
Venäjän ja Turkin sopimukseen pohjaava hauras tulitauko.
Tilanne on kuitenkin viime aikoina alkanut huonontua -
väkivaltaisuuksien kiihdyttyä -
alueen hallinnasta kilpailevien islamistiryhmien välillä.
Istanbulin Idlib-huippukokous oli erittäin tärkeä askel.
Mielestäni se ei kuitenkaan riitä, vaan on ryhdyttävä lisätoimiin.
Olisi hyvä järjestää uusi Idlib-kokous, -
nyt vain ehkä hieman pienemmässä mittakaavassa.
Muita aiheita: -
EU ilmoitti kannattavansa Yhdys- valtain laatimaa YK-päätöslauselmaa,-
joka tuomitsee voimakkaasti -
islamistisen Hamas-järjestön ja sen terroritoimet.
Vaikka lauselmaluonnoksen sisältö aiheutti aluksi erimielisyyksiä, -
erään EU-virkamiehen mukaan -
kaikki jäsenmaat suostuivat kuitenkin puoltamaan lauselmaa sen jälkeen, -
kun USA oli tehnyt siihen joitakin merkittäviä muutoksia.
Mikäli lauselma hyväksytään, se olisi YK:n yleiskokoukselta -
ensimmäinen Gazaa hallitsevan Hamasin tuomitseva päätöslauselma.
Sekä EU että USA luokittelevat Hamasin terroristijärjestöksi.
On hyvä huomata, että vaikka EU:n tuki lisääkin huomattavasti -
lauselman läpimenomahdollisuuksia, on kuitenkin epäselvää, riittääkö se -
yleiskokouksessa vaaditun äänienemmistön muodostamiseen.
Vastauksena EU:lle islamistinen terrorijärjestö Hamas -
julkaisi lausunnon, jossa se syytti EU:ta -
"palestiinalaisislamistisen vastarintaliikkeen" tuomitsemisesta.
Hamasin mukaan toimenpide -
"horjuttaa niin miehitettyjen alueiden kuin koko Lähi-idänkin vakautta".
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebookissa ja YouTubessa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman